Projektas



**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2024 M. VASARIO 15 D. SPRENDIMO NR. TS-28 „DĖL ROKIŠKIO RAJONO SAVIVALDYBĖS 2024 METŲ**

**BIUDŽETO PATVIRTINIMO“ PAKEITIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 26 straipsnio 4 dalimi ir atsižvelgdama į Lietuvos Respublikos valstybės institucijų ir įstaigų norminius aktus dėl valstybės biudžeto tikslinių dotacijų paskirstymo, Rokiškio rajono savivaldybės taryba nusprendžia:

1. Pakeisti Rokiškio rajono savivaldybės tarybos 2024 m. vasario 15 d. sprendimą Nr. TS-28 „Dėl Rokiškio rajono savivaldybės 2024 metų biudžeto patvirtinimo“:

1.1. pakeisti 1 punktą ir išdėstyti jį taip:

„1. Patvirtinti Rokiškio rajono savivaldybės biudžeto prognozuojamas pajamas 2024 metams –59 389,01276 tūkst. Eur (1, 2, 3 priedai), iš kurių:“;

1.2. pakeisti 1.2. punktą ir išdėstyti jį taip:

„1.2. 20 374,75776 tūkst. Eur – valstybės biudžeto dotacijos;“;

1.3. pakeisti 2 punktą ir išdėstyti jį taip:

„2. Patvirtinti Rokiškio rajono savivaldybės biudžeto asignavimus 2024 metams –59 389,01276 tūkst. Eur pagal asignavimų valdytojus ir programas (4, 5, 6 priedai), iš jų:“;

1.4. pakeisti 2.2. punktą ir išdėstyti jį taip:

„2.2. 20 374,75776 tūkst. Eur – asignavimų valstybės biudžeto tikslinėms funkcijoms vykdyti (4, 5, 6 priedai);“.

 2. Sprendimo 1, 2, 4, 5, 6, 7 priedus išdėstyti nauja redakcija.

Savivaldybės meras Ramūnas Godeliauskas

Reda Dūdienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2024 M. VASARIO 15 D. SPRENDIMO NR. TS-28 „DĖL ROKIŠKIO RAJONO SAVIVALDYBĖS 2024 METŲ BIUDŽETO PATVIRTINIMO“ PAKEITIMO“**

**AIŠKINAMASIS RAŠTAS**

2024-03-05

Projekto rengėjas – Finansų skyriaus vedėja Reda Dūdienė.

Pranešėjas komitetų ir tarybos posėdžiuose –Finansų skyriaus vedėja Reda Dūdienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Lietuvos Respublikos vietos savivaldos įstatyme ir Lietuvos Respublikos biudžeto sandaros įstatyme savivaldybių tarybos įpareigojamos kasmet patvirtinti savivaldybių metinį biudžetą ir prireikus jį keisti. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 26 straipsnio 4 dalimi, valstybės institucijų ir įstaigų teisės aktais dėl valstybės biudžeto tikslinių dotacijų skyrimo. Teisės aktų keisti nereikės. |
| 3. | Laukiami rezultatai | Vykdant biudžetą bus užtikrintas teisinis pagrindas valstybės tikslinių lėšų panaudojimui. |
| 4.  | Lėšų poreikis ir šaltiniai | Valstybės biudžeto lėšos. |
| 5.  | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Sprendimo projekte **pajamų** dalį (1, 2 priedai) siūloma didinti ~~3 149,99126~~ 3 158,63126 tūkst. Eur. Patikslintas pajamų planas sudarys ~~59 380,37276~~ 59 389,01276 tūkst. Eur.Visa didinama suma gauta iš **valstybės biudžeto.** *Socialinės paramos ir darbo ministerija* skyrė tikslines dotacijas: 18 571 tūkst. Eur – bendruomeninei veiklai stiprinti; 24 419 tūkst. Eur – asmenų su negalia reikalų koordinavimo funkcijai vykdyti; 6,25526 tūkst. Eur – būsto pritaikymui asmenims su negalia; 49,692 tūkst. Eur – socialinių paslaugų šakos kolektyvinėje sutartyje nustatytiems įsipareigojimams vykdyti; 2,256 tūkst. Eur padidino metų pradžioje skirtas lėšas (75 tūkst. Eur) socialinių paslaugų įstaigose dirbančių socialinių paslaugų srities darbuotojų pareiginei algai padidinti;*Švietimo, mokslo ir sporto ministerija* skyrė: 26,298 tūkst. Eur – koordinuotai teikiamų paslaugų vaikams ir vaiko atstovams pagal įstatymą koordinavimui finansuoti (TBK); 523,0 tūkst. Eur – daugiafunkcės sporto salės Rokiškyje, Taikos g. 21A, statybai (VIP); 8,64 tūkst. Eur – vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, pavėžėjimui į mokyklą ir atgal ir pedagoginių darbuotojų papildomam darbui apmokėti. (ŠMS ministro įsakymas 2024-03-20 nr.V-321).*AB VIA Lietuva skyrė* 2499,5 tūkst. Eur kelių priežiūrai ir plėtrai.**Pajamų** dalyje (1, 2 priedai) keičiama pajamų ekonominė klasifikacija dotacijai „Erdvinių duomenų rinkinio tvarkymo funkcija“: iš klasifikacijos „kitos dotacijos einamiesiems tikslams“ perkeliama į klasifikaciją „valstybinėms (valstybės perduotoms savivaldybėms) funkcijoms vykdyti“.**Išlaidų** dalyje (4 ar 5 priedai*) valstybės biudžeto tikslinės lėšos* skiriamos programoms ir asignavimų valdytojams, kurie vykdo šias funkcijas. Detalus paskirstymas pateiktas prie sprendimo projekto pateiktoje „biudžeto pakeitimų“ lentelės 6 priede.Tikslinamas sprendimo 8 priedas „2023 m. planuojamų vykdyti projektų, finansuojamų iš ES ir kitų fondų paramos, Valstybės investicijų programos ir kuriems reikalingas prisidėjimas, sąrašas“. Sąrašas papildomas dviem projektais: Senamiesčio pagrindinės mokyklos projektas ,,STEAM ir įtraukusis ugdymas per tarptautines veiklas“ ir Bajorų kaimo bendruomenės projektas „Vaikų laisvalaikio ir pramogų erdvė Bajoruose (biudžeto pakeitimų lentelėje išskirta mėlynu šriftu). 4, 5 prieduose Švietimo ir sporto skyriaus priemonės formuluotė ,,Mokinių pavėžėjimui tėvų (globėjų) nuosavu transportu“ papildoma žodžiais „ir kompensavimui už pateiktus bilietus“ (galutinė redakcija: „Mokinių pavėžėjimui tėvų (globėjų) nuosavu transportu ir kompensavimui už pateiktus bilietus“); 4, 5 prieduose Socialinė paramos ir sveikatos skyriaus asignavimams tikslinama priemonės formuluotė: vietoj „būsto pritaikymas neįgaliesiems“ įrašoma „būsto pritaikymui asmenims su negalia“. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | PRIDEDAMA:sprendimo lyginamasis variantas;sprendimo priedų pakeitimai. |